Landsretten har hjemvist lejesag til fornyet behandling i byretten
Ret: Vestre Landsret (2. instans)
Faggruppe: Civilsag — Visse kæresager
Sagsemner: Aftaler;
Fogedret;

/

Vestre Landsrets 11. afdeling holdt den 9. juni 2021 kl. 11.00 møde på tingstedet i Viborg.

Som dommere fungerede landsdommerne Elisabeth Mejnertz, Cecilie Maarbjerg Qvist og

Joen Sode (kst.).

V.L. B – 0142 – 21

Kærende 1, tidligere Udlejer 2

og

Kærende 2, tidligere Udlejer 4

mod

Indkærede, tidligere Lejer

Fremlagte bilag:

− kæreskrift med bilag

− brev af 11. maj 2021 fra Fogedretten i Horsens

− udskrift af retsbogen (FS 350-551/2021).

Ved kendelse af 26. april 2021 har Fogedretten i Horsens nægtet at fremme en sag om ud-

sættelse af Indkærede, tidligere Lejer af lejemålet Adresse, By.

Kendelsen er kæret af Kærende 1, tidligere Udlejer 2 og Kærende 2, tidligere Udlejer 4. I

kæreskriftet er navnlig anført, at lejerestancen vedrører juni 2020, at Kærende 1, tidligere

Udlejer 2 og Kærende 2, tidligere Udlejer 4 erhvervede ejendommen den 30. juni 2020, og

at de efter de almindelige ob-ligationsretlige principper ved overdragelse af

udlejningsejendomme er indtrådt i de tidli-gere ejeres rettigheder, hvorfor lejemålet med

rette kunne ophæves.

Landsretten afsagde

K e n d e l s e:

Der er enighed om, at Indkærede, tidligere Lejer ikke har betalt husleje for juni 2020.   



/

- 2 -

Landsretten finder det ikke bevist, at Indkærede, tidligere Lejer har indgået en aftale med de

tidligere ejere om, at han ikke skulle betale husleje for juni 2020.   

Kærende 1, tidligere Udlejer 2 og Kærende 2, tidligere Udlejer 4 overtog ejendommen den

30. juni 2020. Det fremgår af købsaftalen, at ejendommen i øvrigt blev overdraget med de

samme ret-tigheder, byrder og forpligtelser, hvormed den havde tilhørt sælger og tidligere

ejere, og hvorom der henvistes til ejendommens blad i tingbogen. Den manglende

huslejebetaling kan derfor ikke anses for alene at vedrøre de tidligere ejere. Det forhold, at

det var de tidli-gere ejere af ejendommen, som var ejere på tidspunktet for rettidig betaling

af huslejen for juni 2020, ændrer ikke herpå.   

På denne baggrund hjemviser landsretten sagen til fornyet behandling ved fogedretten.   

T h i b e s t e m m e s:

Sagen hjemvises til fogedretten til fornyet behandling.

I sagsomkostninger for landsretten skal Indkærede, tidligere Lejer betale 1.250 kr. inkl.

moms til Kærende 1, tidligere Udlejer 2 og Kærende 2, tidligere Udlejer 4.

Kæreafgiften skal betales tilbage.

Sagen sluttet.

Elisabeth Mejnertz   



/